Si tama nniḍen ameskar n wungal, yebɣa aɣ-d-yessenɛet lǧahd i tesɛa tebɣest di tudert n wemdan, d nettat i yɣeṭlen akk iɛewwiqen, acku Maryem ayen akk yeḍṛan yid-s, ur tt-issefcel ara, tezga tettṛebbi afud i yiman-is. Tin yernan ɣur-s yesneɛtaɣ-d leḥbab n ṣṣaḥ i ylaq ad yekseb wemdan s idisan-is am Ḥanan i ybedden ɣer tama n temdakkelt-is Maryem akken yebɣu msebɛadent, ur tbeddel ara fell-as, akken tella i tt-mazal, tufa-tt akk di tegnatin n ḍiq.